Na temelju čl. 67., st.1., Zakona o komunalnom gospodarstvu (Narodne novine broj 68/18, 110/18 i 32/20) i članka 27. Statuta Općine Kolan („Službeni glasnik Općine Kolan“ broj 05/18), Općinsko vijeće Općine Kolan, na sjednici održanoj dana \_\_\_\_\_\_\_\_\_\_\_\_\_. g., donosi

**PROGRAM**

**građenja komunalne infrastrukture**

 **na području Općine Kolan u 2021. godini**

**Članak 1.**

#### Programom gradnje komunalne infrastrukture na području Općine Kolan u 2021. godini (u daljnjem tekstu: Program), utvrđuju se poslovi s procjenom troškova za gradnju komunalne infrastrukture, te financijska sredstva potrebna za ostvarivanje Programa s izvorima financiranja, a sukladno Proračunu Općine Kolan za 2021. godinu.

 Programom građenja komunalne infrastrukture određuje se gradnja građevina komunalne infrastrukture koje će se graditi radi uređenja neuređenih dijelova građevinskog područja, koje će se graditi u uređenim dijelovima građevinskog područja, građevine komunalne infrastrukture koje će se graditi izvan građevinskog područja, postojeće građevine komunalne infrastrukture koje će se rekonstruirati i način rekonstrukcije, građevine komunalne infrastrukture koje će se uklanjati, druga pitanja određena ovim Zakonom i posebnim zakonom.

**Članak 2.**

Građenje komunalne infrastrukture u smislu ovoga Zakona obuhvaća sljedeće radnje i radove:

1. rješavanje imovinskopravnih odnosa na zemljištu za građenje komunalne infrastrukture

2. uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta

3. pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture

4. građenje komunalne infrastrukture u smislu zakona kojim se uređuje gradnja građevina.

####  Program gradnje komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa.

#### Financiranje gradnje i održavanja komunalne infrastrukture sukladno članku 75. Zakona o komunalnom gospodarstvu financira se sredstvima:

* Komunalni doprinos
* Komunalna naknada

- Kapitalne pomoći od institucija i tijela EU

**Članak 3.**

 Program gradnje komunalne infrastrukture za 2021. godinu sadrži procjenu troškova projektiranja, revizije, gradnje, provedbe stručnog nadzora gradnje i provedbe vođenja projekta gradnje komunalne infrastrukture s naznakom izvora njihova financiranja.

 Građenje komunalne infrastrukture za nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaji javne namjene, javnu rasvjetu i groblja i krematoriji na grobljima, građevine namjenjene obavljenju javnog prijevoza u 2021. godini:

**1. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

 **1.1. Nerazvrstane ceste**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor financiranja** |
| 1.1.1. | Izgradnja prometnice, Mandre – buduća k.č. 3728/4, spoj sa ulicom Lungo Mare(prema projektu AS inženjering Senj) | Izgradnja nove kolno pješačke površine | 290.000,00 | Prihodi za posebne namjene i proračun RH i EU |
| 1.1.2 | Izgradnja prometnice Mandre – buduća k.č. 2712/458, spoj Široke ulice i ulice Lungo Mare(prema projektu Block-Projekt Zadar) | Izgradnja nove kolno pješačke površine | 550.000,00 | Prihodi za posebne namjenei proračun RH i EU |
| 1.1.3. | Izgradnja prometnice Mandre – buduća k.č. 3687/3, spoj sa Velebitskom ulicom(prema projektu Ured ovlaštenog inženjera građevinarstva Zdravko Rambrot) | Izgradnja nove kolno pješačke površine | 150.000,00 | Prihodi za posebne namjene i proračun RH i EU |
|  | **UKUPNO:** | **990.000,00** |  |

**1.2. Javna rasvjeta**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor****financiranja** |
| 1.2.1. | Izgradnja javne rasvjete Mandre, k.č. 3728/4 - prema projektu LC Design d.o.o. Zadar uz novo planiranu prometnicu koja se gradi (prema projektu AS inženjering Senj) | Iskop kanala, postavljanje kabela i instalacija, izgradnja temelja te ugradnja 6 kom., rasvjetnih stupova i lampi. Izgradnja DTK kanalizacije | 120.000,00 kn | Prihodi za posebne namjene |
|  | **UKUPNO:** | **120.000,00** |  |

**1.3. Javno prometne površine na kojima nije dopušten promet motornim vozilima**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 1.3.1 | Izgradnja šetnice uz more Kolanjski Gajac - Mandre (prema glavnom projektu) | Pripremni radovi i izgradnja šetnice Kolanjski Gajac - Mandre | 600.000,00 kn | Proračun RH i EU |
|  | **UKUPNO:** | **600.000,00** |  |

**2. GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DJELOVIMA GRAĐEVINSKOG PODRUČJA**

**2.1. Nerazvrstane ceste**

|  |  |  |
| --- | --- | --- |
|  |  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 2.1.1. | Asfaltiranje Ulice Stjepana Radića - Mandre | Asfaltiranje kolnika | 25.000,00 | Prihodi za posebne namjene |
| 2.1.2. | Asfaltiranje spoja ulice Stjepana Radića i ulice Brune Bušića | Asfaltiranje kolnika | 56.000,00 | Prihodi za posebne namjene |
| 2.1.3. | Asfaltiranje I ulica u Kolanjskom Gajcu – B3 zona | Asfaltiranje kolnika | 35.000,00 | Prihodi za posebne namjene |
| 2.1.4. | Asfaltiranje Ulice kneza Domagoja - Mandre | Asfaltiranje kolnika | 25.000,00 | Prihodi za posebne namjene |
| 2.1.5. | Asfaltiranje Rapske ulice - Mandre | Asfaltiranje kolnika | 62.000,00  | Prihodi za posebne namjene |
| 2.1.6. | Asfaltiranje Ulice Senjskih uskoka | Asfaltiranje kolnika | 62.000,00 | Prihodi za posebne namjene |
| 2.1.7 | Nadzorne kamere | Instalacija sustava videonadzora na zelenim otocima | 162.000,00 | Prihodi za posebne namjene |
| 2.1.8 | Otkup suhozida cesta put Mišnjaka | Otkup zemljišta u svrhu proširenja prometnice | 200.000,00 | Prihodi za posebne namjene |
| 2.1.9 | Vodoodna mreža | Vodovodna mreža | 100.000,00 | Prihodi za posebne namjene |
| 2.1.10 | Kupnja zemljišta uz prometnice Mandre | Kupnja zemljišta za trafostanice | 50.000,00 | Prihodi za posebne namjene |
|  | **UKUPNO:** | **777.000,00** |  |

**2.2. Javna rasvjeta**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 2.2.1. | Izgradnja javne rasvjete i DTK Mandre - buduća k.č. 3687/3, spoj sa Velebitskom ulicom uz novo planiranu prometnicu koja se gradi premaprojektu Ured ovlaštenog inženjera građevinarstva Zdravko Rambrot  | 4 rasvjetna tijela -montaža i polaganje DTK kanalizacije | 75.000,00 kn | Prihodi za posebne namjene |
|  | **UKUPNO:** | **75.000,00**  |  |

**2.3. Javno prometne površine na kojima nije dopušten promet motornim vozilima**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor financiranja** |
| 2.3.1. | Izgradnja pješačke površine Mandre – Široka ulica I faza | Polaganje rubnjaka i asfaltiranje nogostupa s izgradnjom ugibališta za autobuseu dužini od 70 m s rekonstrukcijom kolničkog zastora | 160.000,00 | Prihodi za posebne namjene  |
| 2.3.2. | Izgradnja pješačke površine Mandre – Ulica hrv. viteza Z.Zubovića, PC Mandre prema zapadu I faza | Polaganje rubnjaka i asfaltiranje nogostupau dužini od 220 m s rekonstrukcijom kolničkog zastora | 200.000,00 | Prihodi za posebne namjene |
| 2.3.3 | Izgradnja pješačke površine Mandre – Ulica Put Mišnjaka | Polaganje rubnjaka i asfaltiranje nogostupa | 200.000,00 | Prihodi za posebne namjene |
| 2.3.4 | Izrada WIFI | Instalacija WIFI pointa | 130.000,00 | Prihodi za posebne namjene |
| 2.3.5 | Nabava urbane opreme | Nabava i postavljanje urbane opreme na javnim površinama | 40.000,00 | Prihodi za posebne namjene |
|  | **UKUPNO:** | **730.000,00**  |  |

**3. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI I NAČIN REKONSTRUKCIJE**

**3.1. Nerazvrstane ceste**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor financiranja** |
| 3.1.1. | Asfaltiranje dijela postojećih prometnica naselja Mandre na više lokacija – sve prometnice po potrebi | Doasfaltiranje dijela ulica koje su u izgrađenom dijelu naselja, a nisu asfaltirane u punoj širini (Ul. Jurja Dalmatinca, Ul. Stjepana Radića, Široka ul., Ul. Hrv. viteza Z. Zubovića i dr.) | 75.000,00 | Prihodi za posebne namjene |
|  | **UKUPNO:** | **75.000,00** |  |

**3.2. Javna rasvjeta**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor financiranja** |
| 3.2.1. | Rekonstrukcija i sanacija javne rasvjete Mandre - Raskršće Put Kolana i Ribarske ulice | 1 rasvjetna tijela - montaža | 5.000,00 | Prihodi za posebne namjene |
| 3.2.2. | Rekonstrukcija i sanacija javne rasvjete Mandre - Zadarska ulica | 1 rasvjetna tijela - montaža | 5.000,00 | Prihodi za posebne namjene |
| 3.2.3. | Rekonstrukcija i sanacija javne rasvjete Mandre - Spoj ulice Petra Krešimira IV i ulice kralja Tomislava | 1 rasvjetna tijela - montaža | 5.000,00 | Prihodi za posebne namjene |
| 3.2.4. | Rekonstrukcija i sanacija javne rasvjete Mandre - Ulica Brune Bušića | 5 rasvjetna tijela - montaža | 25.000,00 | Prihodi za posebne namjene |
| 3.2.5. | Rekonstrukcija i sanacija javne rasvjete Mandre - Ulica Jurja Dalmatinca | 6 rasvjetna tijela - montaža | 30.000,00 | Prihodi za posebne namjene |
| 3.2.6. | Rekonstrukcija i sanacija javne rasvjete Mandre - Ulica Zmorašnji grm | 5 rasvjetna tijela - montaža | 25.000,00 | Prihodi za posebne namjene |
| 3.2.7. | Rekonstrukcija i sanacija javne rasvjete Kolanjski Gajac – B3 zona | 3 rasvjetna tijela - montaža | 15.000,00 | Prihodi za posebne namjene |
| 3.2.8. | Rekonstrukcija i sanacija javne rasvjete Kolanjski Gajac – B5 zona | 5 rasvjetna tijela - montaža | 25.000,00 | Prihodi za posebne namjene |
| 3.2.9. | Rekonstrukcija i sanacija javne rasvjete Mandre – Spoj ulice kneza Domagoja | 2 rasvjetna tijela - montaža | 10.000,00 | Prihodi za posebne namjene |
| 3.2.10. | Rekonstrukcija i sanacija javne rasvjete Mandre – Velebitska ulica | 3 rasvjetna tijela - montaža | 15.000,00 | Prihodi za posebne namjene |
|  | **UKUPNO:** | **160.000,00** |  |

**3.3. Javno prometne površine na kojima nije dopušten promet motornim vozilima**

|  |  |  |
| --- | --- | --- |
|  |  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor financiranja** |
| 3.3.1. | Rekonstrukcij i sanacija šetnica uz more i na javnim zelenim površinama Kolanjski Gajac | Rekonstrukcija i sanacija betona na oštećenim šetnicama u Kolanjskom Gajcu | 40.000,00 | Prihodi za posebne namjene |
|  | **UKUPNO:** |  | **40.000,00** |  |

**PROGRAM GRADNJE KOMUNALNE INFRASTRUKTURE**

**SVEUKUPNO: - 3.567.000,00 KN**

Troškovi gradnje objekata i uređaja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja izvedbene tehničke dokumentacije i provedenog postupka javne nabave.

#### Članak 3.

Iskaz financijska sredstva za građenje komunalne infrastrukture iz prethodnog članka, u ukupnoj visini od kn osigurati će se iz slijedećih izvora u 2020.:

- **Prihodi za posebne namjene (P016, P017) 2.387.000,00 -kn**

- **Proračun RH i EU (P025) 1.180.000,00 - kn**

**-------------------------------------------------------------------------------------------------------------------**

**SVEUKUPNO: = 3.567.000,00 kn**

**Članak 4.**

Ovaj Program stupa na snagu osmog dana od dana objave u Službenim novinama Općine Kolan.

KLASA:

URBROJ:

Kolan, , 2019.

 Predsjednik općinskog vijeća Općine Kolan

 Grgica Šupraha

**OBRAZLOŽENJE**

**Prijedloga programa građenja komunalne infrastrukture**

**na području Općine Kolan u 2021. godini**

Odredbom članka 64. Zakona o komunalnom gospodarstvu propisano je da je građenje komunalne infrastrukture obveza jedinice lokalne samouprave odnosno osoba na koje je ta obveza prenesena u skladu s tim zakonom ili posebnim zakonom. Pod građenjem komunalne infrastrukture, u skladu sa Zakonom o komunalnom gospodarstvu, podrazumijevaju se sljedeće radnje i radovi: rješavanje imovinskopravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radovi na sanaciji toga zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture i građenje komunalne infrastrukture u smislu zakona kojim se uređuje gradnja građevina. Građenje komunalne infrastrukture od interesa je za Republiku Hrvatsku, a komunalna infrastruktura gradi se u skladu s programom građenja komunalne infrastrukture ili u skladu s drugim ugovorom ili drugim aktom određenim posebnim zakonom. Odredbom članka 67. Zakona o komunalnom gospodarstvu propisano je da program građenja komunalne infrastrukture donosi predstavničko tijelo jedinice lokalne samouprave za kalendarsku godinu. Program građenja komunalne infrastrukture (u daljnjem tekstu: Program) donosi se istodobno sa donošenjem proračuna jedinice lokalne samouprave, a isti se objavljuje u službenom glasilu jedinice lokalne samouprave. Program se temelji na prijedlogu Proračuna za 2021. godinu, Planu razvojnih programa te Financijskim planovima. Sukladno Zakonu o komunalnom gospodarstvu ovim se Programom određuju: 1. građevine komunalne infrastrukture koje će se graditi radi uređenja neuređenih dijelova građevinskog područja 2. građevine komunalne infrastrukture koje će se graditi u uređenim dijelovima građevinskog područja 3. građevine komunalne infrastrukture koje će se graditi izvan građevinskog područja. 4. postojeće građevine komunalne infrastrukture koje će se rekonstruirati i način rekonstrukcije. Sukladno Zakonu o prostornom uređenju („Narodne novine“ broj 153/13 i 65/17), pod neizgrađenim dijelom građevinskog područja smatra se područje određeno prostornim planom planirano za daljnji razvoj. Pod neuređenim dijelom građevinskog područja smatra se neizgrađeni dio građevinskog područja određen prostornim planom na kojem nije izgrađena planirana osnovna infrastruktura (prometna površina preko koje se osigurava pristup do građevne čestice, odnosno zgrade, javno parkiralište, građevine za odvodnju otpadnih voda i niskonaponska elektroenergetska mreža). Građevinsko područje definirano je Zakonom o prostornom uređenju, a granice građevinskog područja određuju se važećom prostorno planskom dokumentacijom.

Sukladno utvrđenim potrebama u nastavku je prema stavkama Prijedloga programa gradnje komunalne infrastrukture dano detaljnije obrazloženje svake pojedine stavke:

**1. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

 **1.1. Nerazvrstane ceste**

**1.1.1.** Kapitalni projekt – izgradnja nove prometnice u naselju Mandre prema projektu i važećoj građevinskoj dozvoli, na k.č. 3728/4 k.o. Kolan koju je vlasnik darovao u vlasništvo Općini Kolan.

**1.1.2.** Kapitalni projekt – izgradnja nove prometnice u naselju Mandre prema projektu i važećuj građevinskoj dozvoli, na k.č. 2712/248 k.o. Kolan koja je projektirana na zemljištu u vlasništvu Općine Kolan.

**1.1.3.** Kapitalni projekt – izgradnja nove prometnice u naselju Mandre prema projektu i važećoj građevinskoj dozvoli, na k.č. 3687/3 k.o. Kolan i dr., a koje su vlasnici darovali u vlasništvo Općini Kolan.

Napomena\*: Ishođenje građevinskih dozvola za ove prometnice bio je preduvjet za ishođenje građevinskih dozvola za stambene objekte koji su na tim lokacijama već u gradnji ili izgrađeni, a izgradnja i uporabna dozvola ovih prometnica uvjet je za ishođenje uporabnih dozvola i za ove građevine.

Građevine za ove prometnice ishođene su tijekom 2019. godine od kad počinje i teći rok od 3 godine za prijavu gradnje i početak njihove izgradnje. U slučaju proteka rokova građevinska dozvola prestaje važiti te je potrebno cijeli postupak započeti ispočetka.

**1.2. Javna rasvjeta**

**1.2.1.** Izgradnja javne rasvjete prema projektu LC Design d.o.o. Zadar uz novo planiranu prometnicu koja se gradi (prema projektu AS inženjering Senj) na k.č. 3728/4 k.o. Kolan uključivo i DTK kanalizaciju koja se postavlja paralelno. Javna rasvjeta sastavni je dio projekta prometnice.

**1.3. Javno prometne površine na kojima nije dopušten promet motornim vozilima**

**1.3.1.** Kapitalni projekt - Izgradnja šetnice Kolanjski Gajac - Mandre

**2. GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DJELOVIMA GRAĐEVINSKOG PODRUČJA**

**2.1. Nerazvrstane ceste**

**(2.1.1., 2.1.2., 2.1.3., 2.1.4., 2.1.5., 2.1.6.) –** ugradnja asfaltne baze na postojećim prometnicama, tj. dijelu prometnica koje još nisu asfaltirane.

**2.1.7.** Instalacija sustava videonadzora na javnim površinama u svrhu sprečavanja nezakonitog odlaganja otpada i povećanje sigurnosti i imovine građana. Projekt se prijavljuje na sufinanciranje sredstvima Fonda za zaštitu okoliša.

**2.1.8.** Otkup suhozida Put Mišnjaka

**2.1.9.** Širenje vodovodne mreže u naselju Mandre

**2.1.10.** Otkup zemljišta za izgradnju objekata kom. infrastrukture

**2.2. Javna rasvjeta**

**2.2.1.** Montaža rasvjetnih tijela na postojeći izgrađeni sustav javne rasvjete te postavljanje DTK kanalizacije

**2.3. Javno prometne površine na kojima nije dopušten promet motornim vozilima**

**2.3.1.** Polaganje rubnjaka i asfaltiranje nogostupa u Širokoj ulici – I faza

**2.3.2.** Polaganje rubnjaka i asfaltiranje nogostupa u ul. Hrv viteza Z. Zubovića – I faza

**2.3.3.** Polaganje rubnjaka i asfaltiranje nogostupa u ul. Put Mišnjaka – I faza

**2.3.4**. Instalacija pointa besplatnog javnog interneta prema programu WIFI4EU. Projekt 100% sufinanciran sredstvima EU.

**2.3.5**. Nabava komunalne opreme za javne površine.

**3. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI I NAČIN REKONSTRUKCIJE**

**3.1. Nerazvrstane ceste**

**3.1.1.** Doasfaltiranje dijela ulica, postojećih prometnica koje su u izgrađenom dijelu naselja, a nisu asfaltirane u punoj širini (Ul. Jurja Dalmatinca, Ul. Stjepana Radića, Široka ul., Ul. Hrv. viteza Z. Zubovića i dr.)

**3.2. Javna rasvjeta (3.2.1.,3.2.2.,3.2.3.,3.2.4.,3.2.5.,3.2.6.,3.2.7.,3.2.8.,3.2.9.,3.2.10.)**

**-** zamjena ili rekonstrukcija postojećih ili oštećenih rasvjenih tijela, sanacija podzemnih prekida kablova i dopuna rasvjetnih tijela na postojećem sustavu javne rasvjete.

**3.3. Javno prometne površine na kojima nije dopušten promet motornim vozilima**

**3.3.1.** Rekonstrukcija i sanacija oštećenih šetnica u Kolanjskom Gajcu – stavka se odnosi na potrebu sanacije dijela pješačkih staza i šetnica od betona u Kolanjskom Gajcu uz more koje su oštećene te predstavljaju opasnost za pješake.

Na temelju Zakona o komunalnom gospodarstvu (Narodne novine broj 68/18, 110/18 i 32/20) i članka 27. Statuta Općine Kolan („Službeni glasnik Općine Kolan“ broj 05/18), Općinsko vijeće Općine Kolan, na sjednici održanoj dana \_\_\_\_\_\_\_\_\_\_\_\_\_. g., donosi

**ZAKLJUČAK**

**o prihvaćanju Programa gradnje**

**objekata i uređaja komunalne infrastrukture na području**

**Općine Kolan za 2022. godinu**

**Članak 1.**

Prihvaća se Program gradnje objekata i uređaja komunalne infrastrukture na području Općine Kolan za 2021. godinu.

**Članak 2.**

Program iz točke I. ovog Zaključka sastavni je dio ovog Zaključka.

**Članak 3.**

Ovaj Zaključak stupa na snagu osmog dana od dana donošenja, a isti će se objaviti u Službenom glasniku Općine Kolan.

KLASA:

URBROJ:

Kolan, ,2019.

Predsjednik općinskog vijeća Općine Kolan

 Grgica Šupraha